
Monori Ady Úti Általános Iskola

Ökomunkaterv
2026/2027 tanév

Környezetvédelmi és fenntarthatósági munkacsoport
Vezető:Pintér-Várkonyi Zita
A csoport tagjai: Magócsi Hajnal (tanító), Cziráné Baár Katalin (tanító), Bérdiné Haulits Diána (tanító), Molnár Irén (ig. helyettes), Thuránszky Zsuzsanna (védőnő), Kecskeméti Beatrix (testnevelés), Varga Viktória (kémia, DÖK), Bazsik Hortenzia (matematika-biológia), Zubornyák-Csillag Beatrix (rajz), Kiss Jánosné (portás), Rácz Erzsébet (takarító), Sziládi Ferenc (karbantartó)

Legfontosabb céljaink és feladataink
A környezettudatoság terén, ha sikereket és pozitív változásokat szeretnénk elérni, akkor közös összefogásra, szemléletformálásra, és nyitottságra van szükség a társadalom minél több szintjén. Erre kiváló alapot nyújt az oktatás és az iskola, ahol ismerté és természetessé válhat a jövő generáció számára a fenntartható fejlődés és az ökotudatos életmód. 
Szemléletet csak úgy lehet formálni, ha minden tantárgyban és minden iskolán kívüli programon törekszünk arra, hogy diákjaink ne elszigetelt ismereteket szerezzenek, hanem egységes egészként lássák a természetet, s benne az embert. Megtanítjuk őket arra, hogy a természetben tapasztalt jelenségek okait keressék, kutassák a köztük rejlő összefüggéseket. Így válhatnak a gyerekek majd tudatos környezetvédővé, a természetet féltő, óvó felnőttekké. A jelen kor legnagyobb kihívása és egyben a legnagyobb fenyegetés is a fenntarthatóság megvalósítása az életünk minden területén. Azért, hogy tegyünk környezetünkért, változtatnunk kell magatartásukon.
A környezeti nevelés céljai harmonizálnak Pedagógiai Programunkkal, mivel így lehet megvalósítani a benne megfogalmazott célokat, és feladatokat. Olyan tudatformálás, amely a gyereket megtanítja a környezettel való tudatos együttélésre, a környezetbarát életvitelre, a fenntartható fejlődés megértésére. A gyermekeknél alakuljon ki az életmód, a környezet okos és mértéktartó felhasználása, a környezetkultúra a környezet iránti felelősség minden élő iránti tisztelet, a mindennapi életvitel értékrendjében az környezettudatos magatartás megalapozása és fokozatos kialakítása. Lakóhelyünk természeti értékeinek, környezetének védelme és a mesterséges környezetünk iránti felelős magatartás kialakítása közös feladat. Céljaink megfogalmazásakor figyelembe vettük az egészséges életmód alapelveit, saját lehetőségeinket, iskolánk környezeti adottságait. Előnyünk, hogy az iskola két nagy udvarral, és egy ún. „zöld udvarral” is rendelkezik, ahol sportolhatnak, mozoghatnak tanulóink. A környezeti nevelés az iskolai oktatással egységet alkot, hat a gyermekek teljes személyiségére. A motiváció kialakítása, megőrzése és fejlesztése minden életkori szakaszt átívelő célunk, mely egyben biztosítja a folyamatosságot nevelésünk során. Céljaink megfogalmazásakor figyelembe vettük a pedagógusok véleményét is, hogy elérhetők, teljesíthetők legyenek.

2026/2027 tanévben kitűzött feladataink:
· a létrehozott magaságyást és fűszerkertet az iskolaudvarán, gondozzuk és bővítjük
· a helyes szelektív hulladékgyűjtést megtanulják az első osztályosok is, és így csökkenjen az oda nem illő hulladék mennyisége a kihelyezett gyűjtőkben,
· udvarunkban fellelhető szemét mennyisége csökkenjen az előző évhez képest,
· papírgyűjtések alkalmával fenntarthatóságról kialakult képük is formálódjon,
· iskolánk tanulói részt vegyenek a A TeSzedd! országos hulladékszedési mozgalmában,
· környezetvédelmi járőrszolgálatban az osztályok tanulóinak fele részt vegyen,
· honlapunk ökosuli információi minden eseményünk után frissüljön az új képekkel és információkkal,
· az iskolai ökofaliújság kialakítása, annak a tanév során a fenntarthatósággal kapcsolatos hírekkel, programokkal történő aktualizálása megvalósuljon,
· Madárbarát-kert kialakítása: 2 új madáretető kihelyezéséről az egész iskola értesüljön, valamint a téli időszakban gondoskodjunk az etetők feltöltéséről
· intézmény dekorációja gondolatébresztő és szemléletformáló legyen,
· intézményünk belső tere is tükrözze azt a szemléletet, amit egy ökoiskola közvetít (tanulók által készített fotók, rajzok, plakátok elhelyezése)
· természettudományos csapatversenyeken évfolyamonként legalább 2 csapat részt vegyen, 
· új fenntarthatósággal kapcsolatos projektversenyen részt vegyen iskolánkból legalább két csapat,
· „ökokapcsolat” létrehozása, közös szemléletformáló program szervezése diákok és pedagógusok között egy környékbeli iskolával
· felvegyük a kapcsolatot a Magyar Természetvédők Szövetségével és az általuk kínált programokat megismertessük és lehetőség szerint igénybe vegyük tanulóinkkal
· fenntarthatósági témahét alkalmával az egész iskola minden tanulójának bővüljenek információi a témával kapcsolatban, 
· plakátkészítéseken, rajzpályázaton, faliújság készítésen át a tanulók szemléletének formálása megvalósuljon
· Egészségnevelés és sport keretein belül a diákjaink részt vesznek az Aktív Iskola programjain, házibajnokságokon és sportszakkörökön, valamint képviseljük iskolánkat a Diákolimpián is.
· Idén először bekapcsolódunk az Etesd az eszed! c. programba, ahol a tanulók az egészséges és fenntartható életmódról kapnak ismereteket játékos módon.
· Részt veszünk a Pénz7 c. vállalkozói és pénzügyi témahét programjain, ahol a gyerekek a pénzügyi tudatosságot és a tudatos vásárlással kapcsolatos ismereteiket bővíthetik, hogy fenntarthatóbb életet tudjanak kialakítani.
· A testi egészség mellett figyelmet fordítunk a lelki egészségre is, így a 6. évfolyamos tanulók részt vesznek pedagógusaink által szervezett önismereti és a lelki egyensúly kialakításáról szóló projektnapon.
· Terveink és feladataink között szerepel az is, hogy a meglévő komposztálónkat szakszerűen használjuk továbbra is, valamint kialakítsunk az udvarunkon esővíz gyűjtőt és megszervezzük az energia-őrjáratot, akik a villamos energia használatának csökkentésére figyelnek az iskola területén.
· Adventi kézműves foglalkozás keretein belül a tanulók természetes anyagokból készítenek dekorációkat az iskolai karácsonyi vásárra és az újrahasznosítás lehetőségeivel is megismerkednek.
· Csatlakozunk ismét a Happy-héthez, ami az ország egyik legnagyobb egészségvédő programja. Az alsó és felső tagozaton tanuló diákok ezen a héten fizikai és szellemi egészség megőrzéséhez szükséges információkat kapnak, amit beilleszthetnek a mindennapjaikba.

